stanford-oval/wikipedia huggingface dataset:
פז (סוכריות)
התקן הסוכריות

ההתקן המיוחד לסוכריות הפז הומצא במפעלו של הס על ידי אוסקר אוקסה (Oscar Uxa). בתחילה יועד הפז לקהל היעד הבוגר, בעיקר למעשנים כתחליף לעישון. ניתן היה לשאתו בכיס הבגד ולשלוף סוכרייה בודדת בכל פעם שיצר העישון גבר. מלחמת העולם השנייה פגמה ביכולת הייצור של המפעל, אולם בראשית שנות החמישים ניסה הס את מזלו בשיווק הפז בארצות הברית. לצורך כך הותאמו טעמי הסוכריות לטעמם של ילדים וההתקנים יוצרו בתוספת של דמויות דוגמת: סנטה קלאוס, מיקי מאוס ואסטרונאוט, בדומה לאפיונם הנוכחי כבובות פז. כאשר הפז קיבל דמות וטעמים לילדים נשכחה העילה האמיתית לייצורו (תחליף לעישון) והוא הפך ללהיט בקרב ילדים ומבוגרים.
כיום סוכריות הפז וההתקנים הנלווים להם נפוצים ברחבי העולם ואף מיובאים לישראל ונמכרים בקיוסקים, במכולות ובסופרמרקטים.
בשנת 2007 צוינו שמונים שנים לראשיתו של הפז. לרגל האירוע מפעל הפז הקים אתר אינטרנט מיוחד והוציא מחדש סדרות של פז שיוצרו בעבר. במהלך חמישים השנים האחרונות יוצרו אלפי דמויות פז שונות שיוצאות על-פי רוב בסדרות של דמויות מסרטי דיסני, האחים וורנר, מלחמת הכוכבים, גיבורי-על.
חברת פז מתייחסת לא רק לדמויות מתרבות הקומיקס והאנימציה, אלא גם לאירועים היסטוריים וחברתיים. לדוגמה, הוצאת סדרת פזים שנועדה להנציח את פועלם של כוחות ההצלה - משטרה, כבאות, רפואה וצבא, גברים ונשים שהצילו אנשים מתוך הריסות ההתקפה על מגדלי התאומים בפיגועי 11 בספטמבר, ואף חלקם שילמו במהלך פעולות ההצלה בחייהם.
חברת פז יצאה גם בסדרות פז המנציחות אישים דוגמת אלביס פרסלי לציון שלושים שנה למותו. הפזים יצאו בקופסה מהודרת המכילה גם תקליטור עם שלושה משיריו של פרסלי בשלוש תקופות של הקריירה שלו; שלוש בובות פז המייצגות כל אחת תקופה בחייו.
המחיר הממוצע של מתקן פז/בובת פז הוא כשלושה דולר והוא מיוצר לעיתים במספר מוגבל של פריטים. ריבוי הדמויות וההשקעה בעיצובם הפך את בובות הפז לפריט אספנים מבוקש על ידי מאות אלפי אספנים ברחבי העולם. חלקם מוכנים לשלם מאות ואף אלפי דולרים למתקן בודד למען השלמת סדרה. בישראל מצויים מספר עשרות של אספני פז. בשנת 2006 התקיים מפגש אספנים ארצי ראשון בקיבוץ שדות ים.
בובת "פז"

ההתקן (פז דיספנסר) הוא התקן מכני, עשוי פלסטיק אשר יכול להכיל בתוכו סוכריות מותאמות להתקן. ישנם התקנים בגדלים שונים, ממיני פז (שמיוצר ביפן) ועד פז ענק בגודל של 12 אינץ' (כ-30 ס"מ). מידותיו של התקן הפז הסטנדרטי כ-10 ס"מ והוא התקן הפז הרווח בעולם וגם זה המיובא לישראל.
ההתקן בראשית ימיו לא הכיל דמות והיה בגודל ובצורה המזכירה מצית. את החידוש המשמעותי הראשון למתקן העניק הממציא האוסטרי אוסקר אוקסה. החידוש היה בכך שניתן היה לשלוף מן המתקן סוכרייה בודדת אחת בכל פעם.
כיום כאשר על-גבי מדפי הממתקים מגוון עצום של מתקני סוכריות בצורות ובגדלים שונים נראה מתקן "הפז" עניין של מה בכך, אולם בשנות ה-30 של המאה ה-20 היה במתקן מן החדשנות והמודרניות.
חברת פז מייצרת סוכריות פז בלמעלה מ-25 טעמים ובהם תפוח, דובדבן, קולה, ענבים, ותות-שדה.
בתרבות הפופולרית

סצנה ידועה בה משתתף מתקן "פז" היא מהסדרה הקומית "סיינפלד": בפרק מס' 31 (עונה 3 פרק 13) שנקרא: "The Pez Dispenser", ג'רי, ג'ורג' ואיליין מאזינים לרסיטל שמבוצע על ידי חברתו החדשה של ג'ורג' - פסנתרנית מקצועית. ג'רי שולף בובת פז באמצע הרסיטל כדי ש"תצפה" גם היא במופע; איליין בתגובה פורצת בצחוק, דבר שפוגע בריכוזה של הפסנתרנית. לאחר מכן החבורה נפגשת עם הפסנתרנית שמתלוננת על "האישה המופרעת והמצחקקת". הם מנסים להסתיר ממנה את העובדה שזוהי איליין, אך לשווא.
בסצנה מצוטטת מתוך הסרט "אני והחברה" (stand by me) של הבמאי רוב ריינר, אומר ורן, אחד הגיבורים: ”אם אני אאלץ לבחור בסוג מאכל אחד בלבד, למשך כל חיי? זה יהיה קל. פז בטעם דובדבן, אין שאלה בכלל!”
בסרט אי.טי. - חבר מכוכב אחר בבימויו של סטיבן ספילברג, מסביר הילד אליוט לחברו החדש על חיי הילדים במאה העשרים ובין השאר מציג בפניו בובת פז.
טעמים

לאורך השנים פז יצאו בשלל טעמים הכוללים:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  כללי דובדבן  שוקולד  קולה  ענבים  לימון  תפוז  מנטה  פטל  תות  פטל-לימון  תות וניל  לקריץ טעמים חמוצים אבטיח חמוץ  תפוח ירוק חמוץ  פטל כחול חמוץ  אננס חמוץ |  ללא סוכר לימון ללא סוכר  תפוז ללא סוכר  תות ללא סוכר טעמים שהופסקו תפוח  קפה  פרחים  ליים  מנטול אקליפטוס  יוגורט |  |  |  |  |  |  |
פיגוע הירי בבית הכנסת אלגריבה (2023)

| --- | --- |

חזית בית הכנסת
 תאריך:  9 במאי 2023
 מקום:  תוניסיה ג'רבה, תוניסיה
 סוג:  פיגוע ירי
 הרוגים:  5 
 
פיגוע הירי בבית הכנסת אלגריבה היה פיגוע ירי שבוצע ב-9 במאי 2023 במהלך הילולת רבי שמעון בר יוחאי בבית הכנסת העתיק "אלגריבה" באי ג'רבה שבתוניסיה. בפיגוע נרצחו 5 בני אדם, שני אזרחים יהודים ושלושה מאבטחים.
הפיגוע

פרק זה לוקה בחסר. אנא תרמו לוויקיפדיה ו.
21 שנים אחרי פיגוע התופת בבית הכנסת אלגריבה התרחש מחוץ לבית הכנסת פיגוע נוסף. מאבטח בבניין ששייך לחיל הים המקומי הרג מאבטח אחר, לקח את הנשק שלו וירה ללא הבחנה לעבר בית הכנסת. הוא רצח שני מתפללים יהודים, אחד מהם ישראלי, ופצע חמישה אנשי ביטחון וארבעה מבקרים. לאחר מספר דקות הוא נהרג על ידי כוחות הביטחון המקומיים.
הפיגוע התרחש במהלך חגיגות ל"ג בעומר בהם השתתפו מאות יהודים, חלקם ישראלים. המפגע היה לכאורה איש כוחות הביטחון שהודח מתפקידו.
הנרצחים היהודים הם בן חדאד, יהודי בעל אזרחות צרפתית, ובן דודו אביאל עלילש חדאד – ישראלי תושב תוניסיה ותושב אופקים ויש לו גם אזרחות פורטוגלית.
בעקבות הפיגוע המשתתפים הסתגרו בבית הכנסת במשך שעות עד שכוחות הביטחון הגיעו לפנותם.
ראו גם

יהדות תוניסיה
בית הכנסת אלגריבה
פיגוע התופת בבית הכנסת אלגריבה
הערות שוליים

↑  פיגוע סמוך לבית כנסת באי ג'רבה בדרום תוניסיה – חמישה נהרגו ו-20 נפצעו, באתר גלובס, 11 באפריל 2002
↑  הפיגוע בתוניסיה: נקבע מותו של איש ביטחון נוסף שנורה אמש, באתר ynet, 10 במאי 2023
↑  איתמר אייכנר, בן ואביאל נרצחו ליד בית כנסת בתוניסיה, כשמאות נצורים בפנים: "מסע הרג", באתר ynet, 10 במאי 2023
↑  Eyad Kourdi וHande Atay Alam, At least three killed, including French national, in attack near synagogue in Tunisia, CNN, ‏3 באפריל 2023
↑  תוניסיה: 4 הרוגים בירי בחגיגות ל"ג בעומר בהם אזרח ישראלי, באתר וואלה, 9 במאי 2023
1 2  בני הדודים אביאל ובן חדד הי"ד נרצחו ליד בית הכנסת באי ג'רבה, באתר חרדים10, ‏10 במאי 2023
פארק שעשועים

.
גלגל ענק בפארק שעשועים בקוֹבה שביפן
פארק שעשועים הוא מתחם המכיל מתקני שעשועים וסוגים נוספים של אטרקציות ובידור. בשונה מגינה ציבורית או גן שעשועים, פארק שעשועים הוא גדול יותר, מכיל יותר אטרקציות, מסוגל להכיל כמות גדולה למדי של מבקרים והשימוש בו נעשה תמורת תשלום. קהל היעד שלו הוא רחב וכולל את כל קבוצות הגיל. קיימים פארקי שעשועים זמניים או נודדים, אך מרבית פארקי השעשועים קבועים במקומם.
פארק נושא הוא פארק שעשועים שבו המתקנים מאורגנים לפי אזורים, ולכל אזור יש נושא. דוגמה היא ארץ המערב הפרוע וארץ הפנטזיה בדיסנילנד.
היסטוריה

מקובל לחשוב שדיסנילנד שבקליפורניה, ארצות הברית הוא הפארק הנושאי הראשון. עם זאת, עוד לפניו היו קיימים פארקי נושא כהוליוודי וורלד, שנושאו חגים, וחוות התות של נוט, שהוא למעשה פארק הנושא הראשון באמריקה.
במאה ה-21 ישנו מגוון גדול של פארקי נושאים כגון "יורודיסני" "פארק אירופה" ו"אפטלינג". לאחר שנות ה-2000 ישנה מגמה חדשה גם להקים ברחבי העולם פארקי שעשועים בתוך "מתחם סגור" כגון: אי החלומות במוסקבה.
היסטוריה > מתקנים

סוגי המתקנים העיקריים בפארקי שעשועים:
רכבת הרים
גלגל ענק
סחרחרה (קרוסלה)
מכוניות מתנגשות
מתקני קליעה למטרה מסוגים שונים
דמי כניסה ומדיניות כניסה

עיקר ההכנסות של פארקי השעשועים נובע מדמי כניסה עבור כל מבקר.
מדיניות הכניסה מתפצלת לשני סוגים עיקריים:
תשלום כולל
הכניסה לפארק משולמת רק בעת הכניסה. לאחר הכניסה כל המתקנים ללא עלות. דוגמאות לכך ניתן לראות בלונה פארק תל אביב וסופרלנד שבראשון לציון.
היתרונות למדיניות זו:
המבקר משלם פעם אחת בלבד ואין צורך בהוצאת הארנק בצורה מתמדת.
חיסכון בעלויות למבקר.
תכנון יעיל יותר של רווחים לפארק בכך שהפארק יודע להעריך ברמת מאקרו חישובי רווח והפסד בפשטות.
החסרונות למדיניות זו:
תשלום ראשוני גבוה למבקר יכול להרתיע את המבקר.
עומס בכניסות הראשיות בקופות הפארק.
תשלום יחידני עבור מתקן
הכניסה לפארק ללא תשלום, אך לאחר הכניסה כל מתקן משולם בעלות שונה. מדיניות זו לא נהוגה בישראל.
היתרונות למדיניות זו:
המבקר משלם עבור מתקן שהוא רוצה ליהנות ממנו.
גמישות גבוהה בעלויות מתקן בצורה פרטנית.
החסרונות למדיניות זו:
התעייפות ותשישות שנובעת מתשלום פרטני למתקן.
המבקרים עלולים להוציא פחות על אוכל ומתנות.
דוגמאות לפארקי שעשועים בעולם

פארקי אתר הנופש דיסנילנד בקליפורניה: דיסנילנד, ההרפתקה הקליפורנית של דיסני
פארקי אתר הנופש דיסניוורלד בפלורידה: ממלכת הקסם, אפקוט, אולפני הוליווד של דיסני וממלכת החיות של דיסני
יורודיסני ופארק אסטריקס בצרפת
פארק אירופה ועוד בגרמניה
אפטלינג ו"פארק ווליבי" בהולנד
גני טיבולי בדנמרק
פארקי אתר הנופש אולפני יוניברסל: אולפני יוניברסל פלורידה ואיי ההרפתקאות בפלורידה
פארק "פורט אוונטורה" בברצלונה ופארק "וורנר" במדריד, ספרד.
הפארקים של רשת ששת הדגלים (סיקס פלאגס) ארצות הברית
אלטון טאוורס, חוף בלאקפול ותורפ' פארק בבריטניה
אתר הנופש "לגולנד": בבריטניה, גרמניה, דנמרק, קליפורניה, פלורידה ומלזיה
פארקי "דיגרלנד" בבריטניה ובארצות הברית
גארדלנד באיטליה
סידר פוינט וקינגס איילנד באוהיו, ארצות הברית
הפארקים של רשת "סי וורלד" באורלנדו, סן אנטוניו וסן דייגו
בוש גארדנס בוויליאמסבורג ובטמפה
לונה פארק בקוני איילנד, ניו יורק
פארקי שעשועים בישראל

בישראל קיימים שני פארקי שעשועים גדולים בקנה מידה מקומי: לונה פארק תל אביב וסופרלנד שבראשון לציון (שניהם בבעלות "עיר השעשועים"). מלבדם פועלים מספר פארקי שעשועים קטנים יותר כגון מג'יק קס ליד מעלה אדומים הנחשב לפארק השעשועים המקורה הגדול בארץ, "קיפצובה" בקיבוץ צובה, בילו סנטר בקריית עקרון וספירל פארק באילת ובעיר מתוכנן פארק שעשועים קטן נוסף בשם אריא לונה פארק בפארק הטרמינל בעיר. בעבר פעל פארק שעשועים מקורה בשם "לונה גרנד" בגרנד קניון (חיפה).
קיימות יוזמות שטרם התממשו להקים בישראל פארקים גדולים, ביניהן "פארק פלאים" ביציאה מדימונה, ו"נגב-פארק" - לונה פארק ופארק מים לצד פארק מוטורסיטי בין חצרים ובאר שבע.
במהלך השנים מספר יוזמות נוספות כשלו או לא התממשו, ביניהם "פארק אקווריה" באילת, ו"דודו-לנד" בדימונה שקידם דודו טופז.
משחקי מחשב בנושא פארקי שעשועים

1994 - Theme Park מבית Bullfrog
1999 - RollerCoaster Tycoon מבית אטארי
1999 - לונה פארק עולמי מבית Bullfrog (שווק בישראל בגרסה עברית בהפצת חברת הד ארצי)
2002 - 2 RollerCoaster Tycoon מבית אטארי
2004 - 3 RollerCoaster Tycoon מבית אטארי
2002 - הדרדסים בלונה פארק (בישראל שווק המשחק בהפצת הד ארצי)
2011 - הרפתקאות דיסנילנד שיצא בלעדית ל-Xbox 360 ומשתמש ב-Kinect
2016 - Planet Coaster מבית Frontier
2016 - Disney Magic Kingdoms יישומון מבית Gameloft.
ראו גם

אבא'לה בוא ללונה פארק
הערות שוליים

↑  ארתור לוין, Want to Visit Theme Parks for Free?, באתר TripSavvy, ‏31 ביולי 2017
↑  מאור בוכניק, להסתכל לפחד בעיניים: פארקי השעשועים הטובים בעולם, באתר הארץ, 11 במרץ 2011
↑  עופר פטרסבורג, יוזמה להקמת "דיסנילנד" יהודי מחוץ לדימונה, באתר ynet, 6 במרץ 2018
↑  עופר פטרסבורג‏, האם פארק הדיסנילנד בדרך לישראל? - וואלה נדל"ן, באתר וואלה, 15 בנובמבר 2022
↑  יורודיסני ישראל? הפארק העצום שעתיד להיבנות בארץ, באתר ‏מאקו‏, 15 בנובמבר 2022
↑  שמעון איפרגן, ‏רק בישראל: מה קרה לפארקים שהבטיחו לנו? , באתר ‏מאקו‏, 1 באפריל 2018
↑  ניר חסון, בדימונה ייסדתי את "דודו-לנד", באתר הארץ, 20 בספטמבר 2005
| --- | --- |
בקרת זהויות :  NLI: 987007294736405171  BnF: cb11997968h (data)  GND: 4199476-0  LCCN: sh85004698  NDL: 00574429  NKC: ph127711
פורטוגזית

| --- | --- |

 מדינות:  פורטוגל, ברזיל, אנגולה, מוזמביק, גינאה ביסאו, סאו טומה ופרינסיפה, כף ורדה, מקאו, מזרח טימור
 אזורים:  דרום מערב אירופה, דרום אמריקה, מערב אפריקה, דרום אפריקה, דרום-מזרח אסיה
 דוברים:  191 מיליון
 שפת אם:  176 מיליון
 כתב:  אלפבית לטיני
 משפחה:  הודו-אירופית איטלית רומאנית מערבית איברו-רומאנית פורטוגזית
 לאום:  אנגולה אנגולה ברזיל ברזיל גינאה ביסאו גינאה ביסאו גינאה המשוונית גינאה המשוונית מזרח טימור מזרח טימור כף ורדה כף ורדה מוזמביק מוזמביק סאו טומה ופרינסיפה סאו טומה ופרינסיפה פורטוגל פורטוגל שפה אזורית: מקאו מקאו שבסין
 ארגון:  האיחוד האירופי, מרקוסור, האיחוד האפריקאי
 מוסד:  האקדמיה למדעים של ליסבון, האקדמיה הברזילאית לשפה וספרות, קהילת המדינות הדוברות פורטוגזית, המכון הבין-לאומי ללשון הפורטוגזית 
 קוד שפה:  pt 
 קוד ISO 639-1:  pt 
 קוד ISO 639-2:  por 
 קוד ISO 639-3:  por 
 ראו גם:  שפה • כתב • רשימת שפות
 
דוברי הפורטוגזית בעולם
פורטוגזית (על-פי מתקני לשון: פורטוגלית) היא שפה איברו-רומאנית (אנ') מתוך קבוצת השפות הרומאניות במשפחת השפות ההודו־אירופיות וקרובה במיוחד לספרדית וגליסית. פורטוגזית מדוברת בפורטוגל ובחלק ממושבות העבר שלה, ברזיל, אנגולה, מוזמביק, גינאה ביסאו, מזרח טימור, איי כף ורדה וסאו טומה ופרינסיפה. הפורטוגזית מדוברת כיום בפי כמאתיים מיליון בני אדם ברחבי העולם. רוב דוברי הפורטוגזית חיים בברזיל. קהילת המדינות הדוברות פורטוגזית היא קהילה פוליטית לשיתוף פעולה בין מדינות ששפתן ותרבותן מבוססות על השפה הפורטוגזית, המכונות "מדינות לוזופוניות" על שם הפרובינקיה הרומאית לוזיטניה, ששטחה חפף בקירוב את שטח פורטוגל. הקהילה, המכונה בראשי תיבות CPLP, הוקמה בשנת 1996.
השפה הקרובה ביותר לפורטוגזית היא הגליסית, אשר התפתחה יחד איתה במערב חצי האי האיברי מתוך הלטינית הוולגארית שדוברה שם בימי הביניים המוקדמים, כאשר במהלך הכיבוש המוסלמי נספגו בפורטוגזית מילים רבות ממקור ערבי אף שלא הייתה לערבית השפעה עמוקה יותר מעבר לאוצר מילים. במובן הזה ניתן להגיד כי הפורטוגזית, מבחינה מורפולוגית ותחבירית, מהווה דוגמה לשפה רומאנית שהתפתחה מהלטינית הוולגרית ללא השפעה ישירה כמעט, כאשר אף כיום 90 אחוז מאוצר המילים הפורטוגזי נובע ממנה.
במאה ה-16, עם תחילת המסעות הימיים והגילויים הגדולים (ראו האימפריה הפורטוגזית), התפשטה הפורטוגזית לחלקים בדרום אמריקה, אפריקה ואסיה, ואז גם החלו להתרחש מרבית השינויים בשפה הפורטוגזית. ישנם הבדלים מסוימים בהגייה, באוצר המילים ובתחביר בין הפורטוגזית האירופאית לפורטוגזית הברזילאית, עקב הריחוק הגאוגרפי, דבר שניכר בעיקר באמרות וביטויים פופולריים.
בתקופת המסעות הימיים, הגילויים הגדולים וההתיישבות הייתה הפורטוגזית בסיס ליצירת כמה שפות קריאוליות, המדוברות בעיקר בקהילות מעורבות של פורטוגזים וילידים.
השפה הפורטוגזית נודעת בכינוי "שפתו של קמואש" ("A língua de Camões"), כהוקרה ללואיש דה קמואש, משורר פורטוגזי בן המאה ה-16, מחבר היצירה האפית "הלוסיטנים". המשורר הברזילאי אולאבו בילאק תיאר אותה בכינוי "פרח לאטיום האחרון, פראי ויפה" ("a última flor do Lácio, inculta e bela"). מיגל דה סרוונטס, המשורר הספרדי הנודע, תיאר את הפורטוגזית כ"שפה מתוקה שערבה לאוזן".
הגיית השפה וכתיבתה

לפורטוגזית שני ניבים עיקריים: פורטוגזית אירופית (פורטוגזית) ופורטוגזית ברזילאית. בשל הריחוק בן מאות השנים, קיימים הבדלי הגייה הן בעיצורים והן בתנועות.
הגיית השפה וכתיבתה > תנועות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | ענבלי | וילוני | וילוני | חכי | חכי | בתר־מכתשי | בתר־מכתשי | מכתשי /שִנִּי | מכתשי /שִנִּי | שפתי (־שִנִּי) | שפתי (־שִנִּי) |  |
| אפי |  |  |  | ‏ ɲ ‏ ‏ ~ ‏ ‏ ‏n̠ʲ | ‏ ɲ ‏ ‏ ~ ‏ ‏ ‏n̠ʲ | ‏ ɲ ‏ ‏ ~ ‏ ‏ ‏n̠ʲ | ‏ ɲ ‏ ‏ ~ ‏ ‏ ‏n̠ʲ | n |  | m |  |  |
| סותם |  | g | k |  |  |  |  | d | t | b | p |  |
| מחוכך |  |  |  |  |  | [ʤ] | [ʧ] |  |  |  |  |  |
| חוכך | ‏ ʁ | ‏ ʁ | ‏ ʁ |  |  | ʒ | ʃ | z | s | v | f |  |
| מקורב |  |  |  | ‏ ʎ ‏ ‏ ~ ‏ ‏ ‏l̠ʲ | ‏ ʎ ‏ ‏ ~ ‏ ‏ ‏l̠ʲ | ‏ ʎ ‏ ‏ ~ ‏ ‏ ‏l̠ʲ | ‏ ʎ ‏ ‏ ~ ‏ ‏ ‏l̠ʲ | l |  |  |  |  |
| מקיש |  |  |  |  |  |  |  | ɾ |  |  |  |  |
 * פונמה זרה  * אלופוני /t d/ לפני /i/ בניבים ברזילאיים
| התנועות> הסימון הגרפי.תחתון | התנועות> הסימון הגרפי.מכתב הון | התנועות> ניב איברי.תעתיק IPA | התנועות> ניב איברי.הערך הפונטי | התנועות> ניב ברזילאי.תעתיק IPA | התנועות> ניב ברזילאי.הערך הפונטי |
| --- | --- | --- | --- | --- | --- |
| a | A |  | נהגית כהגיית e במילה האנגלית Taken בהברה לא-מוטעמת ובסוף מילה; נהגית כפתח בשאר המקרים |  | נהגית כהגיית פתח |
| á | Á |  | נהגית כהגיית פתח |  | כנ"ל |
| à | À |  | נהגית כהגיית פתח |  | כנ"ל |
| â | Â |  | נהגית כהגיית פתח מאונפפת |  | כנ"ל |
| ã | Ã |  | נהגית כהגיית פתח מאונפפת |  | כנ"ל |
| e | E |  | נהגית כהגיית e במילה האנגלית Taken בהברה לא-מוטעמת ובסוף מילה; נהגית כהגיית צירי בשאר המקרים |  | נהגית כהגיית צירי בהברה לא מוטעמת; נהגית כצירי פתוח יותר בהברה מוטעמת; נהגית כהגיית חיריק בסוף מילה |
| é | É |  | נהגית כצירי פתוח יותר |  | כנ"ל |
| ê | Ê |  | נהגית כהגיית צירי בלבד |  | כנ"ל |
| i | I |  | נהגית כהגיית חיריק |  | כנ"ל |
| o | O |  | נהגית כהגיית חולם |  | נהגית כהגיית חולם בהברה לא-מוטעמת; נהגית כחולם פתוח בהברה מוטעמת; נהגית כשורוק בסוף מילה |
| ó | Ó |  | נהגית כחולם פתוח יותר |  | כנ"ל |
| ô | Ô |  | נהגית כהגיית חולם בלבד |  | כנ"ל |
| õ | Õ |  | נהגית כחולם מאונפף |  | כנ"ל |
| u | U |  | נהגית כהגיית שורוק |  | כנ"ל |
הדיפתונגים
| Ãe/ãe |  |  | נהגה כ-אַיי (כשהפתח מאונפף) |  | כנ"ל |
| Ai/ai |  |  | נהגה כ-אַיי |  | כנ"ל |
| Ao/ao |  |  | נהגה כ-אַװ (כשהו"ו כ-W אנגלית) |  | כנ"ל |
| Au/au |  |  | נהגה כ-אַװ (כשהו"ו כ-W אנגלית) |  | כנ"ל |
| Ão/ão |  |  | נהגה כ-אַװ (כשהו"ו עיצורית והפתח מאונפפת) |  | כנ"ל |
| Ei/ei |  |  | נהגה כ-אֵײ |  | כנ"ל |
| Eu/eu |  |  | נהגה כ-אֵװ (כשהו"ו כ-W אנגלית) |  | כנ"ל |
| Oi/oi |  |  | נהגה כ-אוֹי |  | כנ"ל |
| Õe/õe |  |  | נהגה כ-אוֹי (כשהחולם מאונפף) |  | כנ"ל |
הערות שוליים

↑  רוביק רוזנטל, הזירה הלשונית: פטרוזיליה? לא מה שחשבתם, באתר nrg‏, 24 ביוני 2010
↑  פורטוגלית או פורטוגזית?, באתר האקדמיה ללשון העברית, ‏7 בנובמבר 2018
↑  במקרים נדירים בהברות לא-מוטעמות נהגה כהגיית בי"ת רפה דו־שפתית בין תנועות
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  NLI: 987007529516305171  BnF: cb119379835 (data)  GND: 4120316-1  LCCN: sh85105344  NDL: 00569165  NKC: ph124382 
מיקום התנועות בניב ליסבון, פורטוגל
מיקום התנועות בניב סאו פאולו, ברזיל
פוטוספירה

מבנה השמש - כוכב הסדרה הראשית מסוג G:



1. ליבת השמש

2. האזור הקרינתי

3. האזור ההסעתי

4. פוטוספירה

5. כרומוספירה


6. עטרה

7. כתם שמש

8. גִּרְעוּן

9. התפרצות סולרית
הפוטוספירה היא השכבה המהווה את פניה הנראים של השמש, ובה מתרחשות כל התופעות הנראות על השמש.
הטמפרטורה השוררת בפוטוספירה של השמש היא 5,800 קלווין (5,526.85 צלזיוס), ועוביה עומד על 550 קילומטר. פני הפוטוספירה אינם חלקים, אלא דמויי גרעיני חמנית, הנוצרים מזרמי בועות הגז העולים משכבת ההסעה ומעלות את הפוטונים אליה. קצותיהם הכהים של הגרעינים הם גז שהצטנן, היורד חזרה לשכבת ההסעה.
פיליפ פרהיידן

| --- | --- |

 לידה:  23 באפריל 1648 ורברוק, בלגיה 
 פטירה:  28 בינואר 1711 (בגיל 62) לוון, ארצות השפלה הספרדיות 
 ענף מדעי:  אנטומיה 
 מקום לימודים:  האוניברסיטה הישנה של לוון  אוניברסיטת ליידן  Heilige Drievuldigheidscollege 
 מוסדות:  Universities in Leuven 
 
פיליפ פרהיידן (23 באפריל 1648 - 28 בינואר 1710, לוון) היה מנתח פלמי, אנטומאי וסופר.
חייו

פרהיידן נולד בוורברוק (כיום בשטח בלגיה) כילד השלישי מבין שבעה ילדים לזוג תומאס פרהיידן ויוהנה גומן. הוא הוטבל לנצרות יום אחד לאחר לידתו בכנסייה בעירו. מעט מאוד ידוע על ילדותו. כילד קטן הוא היה כפי הנראה רועה, וייתכן שלמד קרוא וכתוב בבית הספר הקהילתי בעיר. היו שמועות שזיכרונו היה כה חריף עד שהיה יכול לדקלם במדויק את נאום הכומר של יום ראשון מיד לאחר ששמע אותו. הכומר לקח אותו תחת חסותו, ושלח אותו ללימודים למשך שלוש שנים בקולג' טריניטי בלוון משנת 1672.
הוא סיים את לימודיו באומניות היפות בשנת 1675 והמשיך ללימודי תאולוגיה, מתוך כוונה ללכת בדרכי המנטור שלו ולהצטרף למסלול הכשרה לכמורה. בשלב זה בחייו הוא נאלץ לעבור כריתה של רגלו ולכן היה פסול מלהיות כומר. הכריתה שינתה לחלוטין את מהלך חייו והוא בחר ללמוד רפואה.
תחילה הוא למד רפואה בלוון, בקולג' טריניטי, ובין השנים 1681 עד 1683 למד בליידן. לאחר מכן חזר שוב ללוון ושם קיבל את הדוקטורט שלו ברפואה. הוא החל להעביר שיעורים ברפואה ובאנטומיה וכן השתתף בניתוחים. הוא החל לפרסם מאמרים רבים וכך רכש לעצמו פרסום במדינה ומחוץ לה. בשנת 1693 פרסם את אחד ממאמריו החשובים ביותר, Corporis Humani Anatomia.
פיליפ פרהיידן מת בנובמבר 1710 ונקבר בחצר כנסיית סיינט מיכאל בלוון. בטרם מותו הוא ציווה שישרפו את גופתו מחוץ לכנסייה כדי שעשן גופו לא יישאר בכנסייה.
בשנת 1862 נערכה חגיגה בוורברוק לזכרו ולזכר הישגיו.
פיגוע הירי באטלנטה (2021)

| חלק מפיגועי ירי המוניים בארצות הברית |
| --- | --- |

 תאריך:  16 במרץ 2021
 מקום:  אטלנטה, ג'ורג'יה, ארצות הברית
 מטרה:  מכון עיסוי, אמריקאי אסייתי, עובד מין, אישה 
 קואורדינטות:  34°05′18″N 84°34′52″W﻿ / ﻿34.0882°N 84.5811°W﻿ / 34.0882; -84.5811
 סוג:  ירי המוני, פיגוע ירי
 נשק:  אקדח 9x19 מ"מ פרבלום חצי אוטומטי
 הרוגים:  8
 פצועים:  1
 מבצע:  רוברט ארון לונג 
 מספר מפגעים:  1, רוברט ארון לונג
  (למפת ג'ורג'יה מוגדלת) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה רום דלטון קרוליינה הדרומית  צפ. קר. טנסי אלבמה פלורידה האוק. האטלנ. פיגוע הירי באטלנטה(למפת ג'ורג'יה רגילה) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה רום דלטון קרוליינה הדרומית  צפ. קר. טנסי אלבמה פלורידה האוק. האטלנ. פיגוע הירי באטלנטה
 
ב-16 במרץ 2021 התחוללה סדרת ירי המוני בשלושה מכוני עיסוי באטלנטה רבתי, שבמדינת ג'ורג'יה בארצות הברית. שמונה בני אדם נרצחו, שש מהם נשים ממוצא אסייתי, ואדם אחד נפצע. חשוד, רוברט ארון לונג בן ה-21, נעצר מאוחר יותר היום. אף על פי שטרם פורסם באורח רשמי המניע לפיגוע הירי, קמה בארצות הברית התייחסות לפיגוע כפשע שנאה בהסתמך על מוצאם האתני של הקרבנות, תוך הקבלה לסטיגמות כלפי מכוני העיסוי כ"עבודה של מהגרים" ועבודות מין". לונג, שהיה דתי אדוק וטופל בעבר במרפאה לגמילה מהתמכרות למין, גרס כי הירי לא נבע ממניע גזעני אלא קשור להתמכרותו.
אירועים > הירי

רשויות אכיפת החוק הגיבו לדיווחים שנתקבלו בסביבות השעה 17:00 אחר הצהריים (לפי שעון EDT) על אודות ירי ב"עיסוי האסייתי של יאנג", מכון עיסוי בסמוך לעיר אקוורת' (אנ'). שם הכוחות המשטרה מצאו שני אנשים שנורו ונפצעו באופן אנוש ושלושה אחרים נפצעו. שניים מהפצועים מתו מאוחר יותר בבית חולים. בשעה 17:47 הגיבה המשטרה לדיווחים על שוד ב"ספא הזהב" ברחוב פיימונטה שבצפון-מזרח אטלנטה, כ-48 ק"מ מאזור הירי הראשון. שם נמצאו שלוש גופות נשים שנרצחו בירי. זמן קצר לאחר מכן גילו השוטרים אישה נוספת שנורתה ונהרגה בספא "ארומתרפיה", הממוקם מעבר לרחוב. על פי העיתון "The Chosun Ilbo" המופץ בקוריאה הדרומית, עד ראייה עלום-שם של הירי ב"ספר הזהב" סיפר לתקשורת הקוריאנית המקומית כי היורה אמר שהוא יהרוג "את כל האסייתים". לפי נתוני משטרת אטלנטה (APD), הם הבחינו בדמיון בין הירי ברחוב פיימונטה לזה בעיר אקוורת', ולאחר מכן שיגרו שוטרים לסייר בבתי עסק דומים באזור. ה-FBI נקרא לסייע בחקירת הפיגוע.